Ven var styreformann i Den Norske Advokatforening i perioden 1994–1997 (som første kvinne) og styreformann i Folketrygdfondet i perioden 1998–2002. Hun har vært styremedlem i Dagbladet og Norsk vekst. Hun har også vært leder i Børsklagenemnden og Klagenemnda for offentlige anskaffelser, og har vært oppnevnt settedommer for EFTA-domstolen i Luxembourg. Hun arbeidet som dommerfullmektig i Ålesund byrett 1972–1973 og som advokat i Haavind Vislie fra 1974. Hun ble partner i firmaet i 1980.